Her kan du se med under lanceringen af Huawei P40

I dag er en stor dag for Huawei, hvor firmaets nye topmodeller, Huawei P40-serien, lanceres. Egentlig skulle eventet have foregået i Paris, men grundet coronavirussen er det i stedet blevet et lukket arrangement, som streames til hele verden. Du kan se med klokken 14.00 via videoen ovenfor.

Sjældent har en lancering været så væsentlig for Huawei. Det er første gang at en af selskabets virkelige storsællerter skal stå distancen uden Google Mobile Services ombord. Og selv om Huawei har kæmpet en brav kamp for at opbygge sin egen app-butik i form af App Gallery, skal der nok nogen helt specielt til, hvis P40 skal sælge lige så godt som forgængerne.

Også Huawei Mate 30-serien blev i september måned lanceret uden Google Mobile Services og selv om det på hardwaresiden var en fremragende telefonen, virkede den noget hul uden hverken Google Play, Youtube eller Google Maps ombord.

Quick Apps

Huawei har forsøgt at omgå manglen på Google-apps ved at lave de såkaldte Quick Apps, der gør det muligt at køre både Youtube og Google Maps på Huaweis telefoner. Men det er reelt bare HTML5-sider der afvikles på telefonen – og om det er nok til at holde kunderne fast må tiden vise.

To modeller

Ifølge rygter og læk vil Huawei i dag vise to nye modeller, nemlig Huawei P40 og Huawei P40 Pro. De vil begge komme med 5G via kinesernes egen HiSilicon Kirin 990 5G Octacore-SoC processor.

Her er de specifikationer, der er lækket de sidste dage:

| Huawei P40 | Huawei P40 Pro
OS | Android 10 AOSP | Android 10 AOSP
Skærm | 6,1″ OLED (2340×1080) | 6,58″ OLED (2640×1200)
Processor | 2,86 + 2.36 + 1,95 GHz Kirin 990 octa-core | 2,86 + 2.36 + 1,95 GHz Kirin 990 octa-core
Hukommelse | 8 gigabyte | 8 gigabyte
Lagerplads | 128 gigabyte + Nano Memory Card | 128-256 gigabyte + Nano Memory Card
Kamera (bag) | 50 Mp f/1.9 + 16 Mp ultravidvinkel f/2.2 + 8 Mp tele f/2.4 | 50 Mp f/1.9 + 40 Mp ultravidvinkel f/1.8 + 12 Mp tele f/3.4
Kamera (front) | 32 Mp f/2.0 | 32 Mp f/2.3
Batteri | 3.800 mAh, 25W supercharge | 4.200 mAh, 40W supercharge, trådløs opladning

Her kan du se med under lanceringen af Huawei P40